Maria van der Sluijs-Plantz

Maria Christina van der Sluijs-Plantz (☆ 27 di mart 1955 na Rotterdam) ta un hurista korporativo i direktor empresarial hulandes. Desde 1 di òktober 2018 te 26 di maart 2025 e tabata miembro pa Sint Maarten den Raad van State di Reino Hulandes, e promé hende muhé den e funshon aki. Komo konsehero di estado (staatsraad), e ta kumpli ku e ròl di konsehero independiente di gobièrnu di Reino riba asuntunan legislativo i atministrativo ku ta toka Sint Maarten. Na 2024, el a wòrdu nombrá tambe miembro di e Kámara di Integridat di Sint Maarten, representando Hulanda.Van der Sluijs-Plantz benoemd bij integriteitskamer Sint Maarten, dossierkoninkrijksrelaties.nl (20 di désember 2024)

 Bida i karera 
Maria van der Sluijs-Plantz ta yu di Irving Plantz (1923-1987), hurista kende a hasi karera komo hefe di finansa pa Teritorio Insular di Kòrsou i tabata presidente di Kontrolaria General di Antia Hulandes di aña 1980 te 31 di desèmber 1984. E famia tabatin su raisnan na Sint Maarten. Su welo, William R. Plantz (1895-1984), tabata un funshonario públiko ku a sirbi komo kobradó di belasting (landsontvanger) na e islanan Sint Maarten, Boneiru i Aruba. Den e periodo 1938 pa 1945, e tabata e promé miembro di parlamento na nòmber di Islariba i despues minister di finansa di Antia Hulandes. 

Maria van der Sluijs ta lanta na Kòrsou ku su dos ruman muhé i ruman homber. E ta studia idioma i literatura hulandes na Universidat di Amsterdam, ekonomia na Universidat Katóliko di Brabant i lei na Universidat di Antia Hulandes i Universidat di Leiden. Na 1986 el a kasa ku Henk van der Sluijs. 

Su karera ta kuminsa den sektor privá. El a optené eksperensia mundial den e sektor di servisio finansiero i a spesialisá den fushon, atkisishon i kompra internashonal. Entre 1986 i 1989 el a traha pa PricewaterhouseCoopers na Hulanda i tabata CEO i Group General Counsel pa SPP LET Europe NV entre 1989 i 1995. Entre 1995 i 2013, el a okupá vários posishon den e hunta di direktiva di Grupo TMF, entre otro komo CEO (2003 - 2012), presidente i visepresidente ehekutivo pa Desaroyo Stratégiko (2012-2013). Bou di su liderazgo komo CEO, Grupo TMF a krese for di un kompania ku un volúmen di benta di 72 mion, 1.500 empleado i sukursalnan den 18 pais pa un kompania ku un volúmen di benta di 397 mion na 2013, mas ku 5.500 empleado i sukursalnan den 80 pais.  Na 2008 el a risibí e premio pa “Best Buy-Out Manager 2008” na M&A Awards. Despues di su retiro komo CEO, el a keda asosiá ku Grupo TMF komo miembro di direktiva no-ehekutivo.

Ku introdukshon di e status outónomo di Sint Maarten na 2010, van der Sluijs tabata visepresidente di e promé Konseho pa Gobernashon Korporativo di Sint Maarten. El a tuma su retiro na 2014. For di òktober 2015 pa 1 di òktober 2018 e tabata miembro di Kolegio di Supervision Finansiero Kòrsou i Sint Maarten. E tabata e promé hende muhé nominá dor di konseho di minister di Sint Maarten komo konsehero di estado den Raad van Staten di Reino. E vakatura kreá pa e retiro di Dennis Richardson na 2013 a wòrdu yená ku su nombramentu entrante 1 di òktober 2018. El a retira na maart 2025 ora el a alkansa e maksimo edat di 70 aña.Afscheid staatsraad Maria van der Sluijs-Plantz, Raad van State via linkedin.com

Na 2021, Van der Sluis a publiká e buki Ole Tales, Sweet Memories, un kolekshon di kuenta for di e tradishon oral di Sint Maarten ku a wòrdu skirbí pa su tata na “Sin Matin English”.

Category:Sint Maarten
Category:Hende